Summanen sivuraiteille | Jääkiekko | Iltalehti.fi
Perjantai 5.5.2006 klo 00.01 Raimo Summaselle pantiin suitset suuhun. Raimo Summanen on Iltalehden tietojen mukaan epäsuosiossa Blues-organisaatiossa. (KARI KUUKKA)
Bluesin urheilutoiminnan johtaja Raimo Summanen on Iltalehden useasta eri lähteestä saamien tietojen mukaan joutunut organisaatiossa sivuraiteille: Summanen ei vastaisuudessa saa olla missään tekemisissä joukkueen valmennuksen eikä joukkueen kanssa.Bluesin ympärillä on koko kevään ajan liikkunut paljon erilaisia huhuja. Yhteinen nimittäjä niille on ollut Summanen ja hänen toimintatapojensa vaikutus organisaation muihin ihmisiin.Valmentaja Kari Heikkilän lähtöaikeet seurasta liittyivät juuri näihin kahden voimakkaan persoonan välisiin erimielisyyksiin. Iltalehden tietojen mukaan Heikkilä jäi Bluesiin vain saatuaan vakuutuksen, ettei Summanen puutu mitenkään hänen toimiinsa ja joukkueen valmennukseen.Bluesissa on kevään aikana käyty useita kiivaita neuvotteluja, joissa äänenpainot ovat nousseet korkeammalle kuin Blues-fanien kannustus LänsiAuto Areenassa.Lopputulos - todennäköisesti kuitenkin vain väliaikainen rauha - on se, että Summanen jatkaa nykyisellä tittelillään vielä kaksi vuotta.Lisää aiheesta perjantain Iltalehdessä